ઉધના ઝોનના ઝોનલ ચીફ ડી. એમ જરીવાલાનું કહેવું હતું કે, ભેદવાડ વિસ્તારનેલાગુ પડતી લક્ષ્મીનારાયણ ઇન્ડસ્ટ્રિઅલ એસ્ટેટ, જે બરોડા રેયોન કોર્પોરેશન કંપનીને અડીને આવેલી છે. આ ઔદ્યોગિક વસાહતમાં ટીડીઓ/ડીપી/૪૧૦ નંબરથી વર્ષ 2012માં બાંધકામની પરવાનગી મેળવવામાં આવી હતી. જોકે, તેમાં પરવાનગી વગર પણ ઘણું બધું બાંધકામ કરવામાં આવ્યું હતું. આ સંદર્ભે કારખાના માલિકોને નોટિસ બજાવવામાં આવી હતી. તેમ છતાં તેની દરકાર કારખાનાના માલિકોએ લીધી ન હતી. એટલે, છેવટે સોમવારે ઉધના ઝોનનો સ્ટાફે સિક્યુરીટી સ્ટાફની સાથે મળીને ડિમોલિશન માટેની કાર્યવાહી કરી હતી. કોન્ટ્રાક્ટરની એજન્સીના સ્ટાફ મળી ને 210 જેટલા લોકોની ટીમે ઓપરેશન પાર પાડ્યુ હતું. 22 પ્લોટ ઉપર કરવામાં આવેલું 5100 ચોરસ ફુટ જેટલું બાંધકામ તોડી નાખવામાં આવ્યું હતું. કારખાનેદારો પાસેથી ૨૯ લાખ દસ હજાર રૂપિયા વહીવટી ચાર્જ પેટે વસૂલ કરવામાં આવ્યા હતા.